CELEX: 32009R0902
Language: bg
Date: 2009-09-28
Title: Регламент (ЕО) № 902/2009 на Комисията от 28 септември 2009 година относно разрешителното за ензимен препарат, който съдържа ендо-1,4-бета-ксиланаза, получена от Trichoderma reesei (CBS 114044), като хранителна добавка за отбити прасенца, пилета за угояване, пилета, отглеждани за кокошки носачки, пуйки за угояване и пуйки, отглеждани за разплод (притежател на разрешителното Roal Oy) (Текст от значение за ЕИП)

29.9.2009   
            
            
               BG
            
            
               Официален вестник на Европейския съюз
            
            
               L 256/23
            
         
      РЕГЛАМЕНТ (ЕО) № 902/2009 НА КОМИСИЯТА
   
   от 28 септември 2009 година
   относно разрешителното за ензимен препарат, който съдържа ендо-1,4-бета-ксиланаза, получена от Trichoderma reesei (CBS 114044), като хранителна добавка за отбити прасенца, пилета за угояване, пилета, отглеждани за кокошки носачки, пуйки за угояване и пуйки, отглеждани за разплод (притежател на разрешителното Roal Oy)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаването на разрешително за използването на добавки при храненето на животните, както и основанията и процедурите за издаването на такова разрешително.
            
         
               (2)
            
            
               С настоящия регламент се разрешава използването на ензимен препарат, който съдържа ендо-1,4-бета-ксиланаза, като хранителна добавка за отбити прасенца, пилета за угояване, пилета, отглеждани за кокошки носачки, пуйки за угояване и пуйки, отглеждани за разплод.
            
         
               (3)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               Европейският орган за безопасност на храните (Органът) извърши оценка на риска в съответствие с член 8, параграф 3 от Регламент (ЕО) № 1831/2003.
            
         
               (5)
            
            
               Заявлението се отнася до разрешаване използването на препарата, който съдържа ендо-1,4-бета-ксиланаза, получена от Trichoderma reesei (CBS 114044), като хранителна добавка за отбити прасенца, пилета за угояване, пилета, отглеждани за кокошки носачки, пуйки за угояване и пуйки, отглеждани за разплод, който трябва да се причисли към категорията „зоотехнически добавки“.
            
         
               (6)
            
            
               В становищата си от 21 май 2008 г. (2) и 21 април 2009 г. (3) Органът заключи, че препаратът, който съдържа ендо-1,4-бета-ксиланаза, получена от Trichoderma reesei (CBS 114044), не оказва неблагоприятно въздействие върху здравето на животните, човешкото здраве или околната среда и че употребата на посочения препарат подобрява значително наддаването на тегло и преработката на храната. Органът не сметна, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (7)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена според предвиденото в приложението към настоящия регламент.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категорията „зоотехнически добавки“ и към функционалната група „подобрители на смилаемостта на храната“, се разрешава като добавка при храненето на животни при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 септември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2008 г.) 712, стр. 1—20.
   
      (3)  The EFSA Journal (2009 г.) 1058, стр. 1—6.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, метод за анализ
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Активни единици/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: подобрители на смилаемостта на храната.
                  
               
            
                  4a8
               
               
                  Roal Oy
               
               
                  Ендо-1,4-бета-ксиланаза
                  EC 3.2.1.8
               
               
                  
                               
                           
                           
                              Състав на добавката:
                              Препарат, съдържащ ендо-1,4-бета-ксиланаза, получена от Trichoderma reesei (CBS 114044), с минимална активност:
                              
                                           
                                       
                                       
                                          Твърда форма: 4 × 106 BXU (1)/g
                                       
                                    
                                           
                                       
                                       
                                          Течна форма: 4 × 105 BXU/g
                                       
                                    
                        
                               
                           
                           
                              Характеристика на активното вещество:
                              ендо-1,4-бета-ксиланаза, получена от Trichoderma reesei (CBS 114044)
                           
                        
                               
                           
                           
                              Метод за анализ (2):
                              В добавката и премикса: Опит за редуциране на захарта при ендо-1,4-бета-ксиланазата чрез колориметрична реакция на реагент на динитросалициловата киселина, намаляващ съдържанието на захар при pH 5,3 и 50 °C.
                              Във фуража: колориметричен метод, измерващ водоразтворим пигмент, освободен от ензима от субстрат на пшеничен арабиноксилан, напречно свързан с азурин.
                           
                        
               
                  Прасенца
                  (отбити)
               
               
                  —
               
               
                  24 000 BXU
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на годност и устойчивостта на гранулиране.
                           
                        
                              2.
                           
                           
                              За прасенца (отбити) до 35 kg телесно тегло.
                           
                        
                              3.
                           
                           
                              За използване в комбинирани фуражи, богати на нескорбялни полизахариди (основно арабиноксилан), напр. такива, съдържащи над 20 % пшеница.
                           
                        
                              4.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
               
                  19.10.2019 г.
               
            
                  Пилета за угояване
               
               
                  8 000 BXU
               
            
                  Пилета, отглеждани за кокошки носачки
               
               
                  8 000 BXU
               
            
                  Пуйки за угояване
               
               
                  16 000 BXU
               
            
                  Пуйки, отглеждани за разплод
               
               
                  16 000 BXU
               
            
         (1)  1 BXU е количеството ензим, което освобождава 1 nmol редуцираща захар като ксилоза от брезов ксилан за секунда при pH 5,3 и температура 50 °С.
      
         (2)  Подробна информация за методите за анализ може да бъде намерена на интернет адреса на референтната лаборатория на Общността: www.irmm.jrc.be/crl-feed-additives